Alvarado lagūna

Alvarado lagūna () – pakrantės lagūna Meksikoje, Verakruso valstijoje, Meksikos įlankos pakrantėje (atskirta nerijos), ties Papaloapano ir Blanko upių žiotimis. Lagūnos plotas 72 km². Ilgis 17 km, plotis iki 5 km. Alvadaro lagūna sekli, lengvai druskinga (druskingumas 5 ‰). Dugną dengia dumblingas molis.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.

Alvarado lagūną supa didelis šlapynių masyvas, kurį sudaro mažesnių lagūnų, protakų, pelkių, senvagių gausa. Veši mangrovės, pelkiniai miškai, viksvameldžių sąžalynai. 2004 m. Alvarado lagūnos sistema paskelbta Ramsaro konvencijos saugoma šlapyne.Sistema Lagunar Alvarado, ramsar.org

Šiaurinėje pakrantėje įsikūręs Alvarado miestas.

 Šaltiniai 

Kategorija:Meksikos lagūnos